47. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡ. ΚΥΒΕΡΝΗΣΕΩΣ Αριθ.ΔΥ/1-2/27/10267 της 5/16 Αυγ.  1975 (ΦΕΚ Β΄ 876) Περί συγκροτήσεως Γνωμοδοτικού Επιστημονικού Συμβουλίου παρά τη Γενική Διευθύνσει Δημοσίας  Διοικήσεως του Υπουργείου Προεδρίας  Κυβερνήσεως. Έχοντες υπ’όψει τας διατάξεις: α)Των άρθρ.6 και 11 του Ν.Δ.101/1973 «περί συστάσεως Υπηρεσίας Μηχανοργανώσεως και Υπολογιστών παρά τω Υπουργείω Προγραμματισμού και Κυβερνητικής Πολιτικής». β)Των άρθρ.2,5 και 10 παρ. 1 εδάφ.ς΄ του Ν.Δ. 216/1974 «περί συστάσεως Υπουργείου Προεδρίας Κυβερνήσεως», αποφασίζομεν: 1.Συνιστώμεν παρά τη Γενική Διευθύνσει Δημοσίας Διοικήσεως του Υπουργείου Προεδρίας Κυβερνήσεως Γνωμοδοτικόν Επιστημονικόν Συμβούλιον, την σύνθεσιν του οποίου καθορίζομεν ως κάτωθι: α.Είς καθηγητής του Εθνικού Μετσοβίου Πολυτεχνείου, ειδικός επί θεμάτων ηλεκτρονικών υπολογιστών.  β.Είς ανώτερος υπάλληλος της Διευθύνσεως Μηχανογραφίας της Εθνικής Στατιστικής Υπηρεσίας της Ελλάδος, ειδικός επί θεμάτων ηλεκτρονικών υπολογιστών. γ.Είς ανώτερος υπάλληλος του Κέντρου Πυρηνικών Ερευνών «Ο ΔΗΜΟΚΡΙΤΟΣ», ειδικός επί θεμάτων ηλεκτρονικών υπολογιστών. δ.Είς ανώτερος αξιωματικός του Κέντρου Ηλεκτρονικών Υπολογιστών Εθνικής Αμύνης (ΚΗΥΕΘΑ) ειδικός  επί θεμάτων ηλεκτρονικών υπολογιστών.  ε.Είς ανώτερος υπάλληλος του Κέντρου Ηλεκτρονικών Υπολογιστών Κοινωνικών Υπηρεσιών, ειδικός επί θεμάτων ηλεκτρονικών υπολογιστών.  2.Πρόεδρος του Συμβουλίου ορίζεται ο εκ των μελών αυτού κατηγητής του Εθνικού Μετσοβίου Πολυτεχνείου, αναπληρωτής δε αυτού ο κατά βαθμόν ανώτερος εκ των λοιπών μελών του Συμβουλίου.  3.Εισηγητής του Συμβουλίου ορίζεται ο Προϊστάμενος του Γραφείου Μελετών της Γενικής Διευθύνσεως Δημοσίας Διοικήσεως του Υπουργείου Προεδρίας Κυβερνήσεως, Γραμματεύς δε του Συμβουλίου ορίζεται υπάλληλος επί βαθμώ τουλάχιστον 6ω της αυτής Διευθύνσεως.  4.Εις την αρμοδιότητα του Συμβουλίου ανήκει: α.Η γνωμοδότησις επί αιτήσεων δημοσίων υπηρεσιών οργανισμών τοπικής αυτοδιοικήσεως και λοιπών νομικών προσώπων δημοσίου δικαίου ως και των υπό πάντων τούτων συνιστωμένων πάσης νομικής μορφής Κέντρων Ηλεκτρονικών Υπολιγιστών υποβαλλομένων κατά τας διατάξεις του άρθρ. 9 του Ν.Δ.101/1973 δια την αγοράν ή μίσθωσιν μηχανικού εξοπλισμού αυτομάτου, επεξεργασίας στοιχείων, πλην των Υπουργείων Εθνικής Αμύνης και Δημοσίας Τάξεως.  β.Η υποβολή εισηγήσεων επί παντός θέματος αφορώντος εις την αυτόματον επεξεργασίαν στοιχείων των κατά την προηγουμένην παρ. α΄φορέων, το οποίον  ήθελεν ανατεθεί προς μελέτην εις το Συμβούλιον υπό της αρμοδίας Διευθύνσεως Μηχανογραφήσεως της Γενικής Διευθύνσεως Δημοσίας Διοικήσεως.  5.Το Συμβούλιον ευρίσκεται εν απαρτία παρόντων 3 τουλάχιστον μελών, αι δε αποφάσεις αυτού λαμβάνονται κατά πλειοψηφίαν, εν ισοψηφία υπερισχυούσης της ψήφου του Προέδρου ή του Προεδρεύοντος αυτού.  6.Εις τα μέλη, τον Εισηγητήν και τον Γραμματέα του Συμβουλίου καταβάλλεται μηνιαία αμοιβή, ορισθησομένη δια κοινής αποφάσεως ημών και του Υπουργού Οικονομικών. 